
# *ELŐTERJESZTÉS*

*LIT/930- /2023.*

***„Litér 81 hrsz ingatlan művelési ág módosítása”***

*2023.09.12.*

***Tisztelt Képviselő Asszony/Úr!***

Litér Község Önkormányzatának Képviselő-testülete a 2022.06.20. napon tartott ülésén a 95/2023.(VI.20.) LKt számú határozatával döntött a Litér 81 helyrajzi számú ingatlan művelési ágának módosításáról  
„kivett közterület”-ről „2 db építési telek és 1 db gazdasági terület”-re .

A földhivatali eljárás során az ingatlanügyi hatóság megállapította, hogy a kivett közterületről jelen állapotban csak kivett beépítetlen terület művelési ágra lenne módosítható a művelési ág, tekintettel azonban arra, hogy a területen épület található, így „***intézményi épület és udvar***” művelési ág vezethető át, amely eljáráshoz Képviselő-testületi határozat szükséges.

Kérem Önöket, hogy a földhivatali eljáráshoz a mellékelve csatolt határozatot elfogadni szíveskedjenek a művelési ág módosításához.

**Litér, 2023.09.01.**

**Osváth Örs**

Litér Község Polgármestere

***Litér Község Önkormányzata Képviselő-testületének***

***…./2023.(IX.12.) LKt határozata***

Litér Község Önkormányzatának Képviselő-testülete úgy határozott, hogy a Litér 81 helyrajzi számú kivett közterület művelési ágú önkormányzati tulajdonú ingatlan művelési ágát intézményi épület és udvar művelési ágra kívánja módosítani.

A Képviselő-testület megbízza a polgármestert, hogy jelen határozatot a Veszprém Vármegyei Kormányhivatal Földhivatali Főosztály Földhivatali Osztály 5. részére megküldje a művelési ág átvezetéséhez.

Határidő: 2023.09.15.

Felelős: Osváth Örs polgármester